ПРАВИЛНИК О РАДУ ЖИРИЈА

Члан 1

Овим Правилником дефинише се начин рада жирија и рангирања учесника Харфа-фест такмичења у Србији.

Члан 2

Организатор такмичења, Удружење харфиста и пријатеља харфе Србије, именује чланове жирија, секретара жирија и одређује председника жирија. Чланови жирија и секретар бирају се из редова професионалних харфиста.

Члан 3

Жири се састаје најмање пола сата пред почетак Такмичења и упознаје се са овим Правилником и Пропозицијама такмичења.

Члан 4

Члан жирија не може оцењивати кандидата са којим је у сродству, као ни кандидата коме је наставник тј. професор.

Члан 5

Председник жирија је дужан да по завршетку категорије Такмичења изнесе организатору предлог учесника програма на завршном концерту.

Члан 6

Секретар жирија је дужан:

* да упозна чланове жирија са Правилником такмичења, пропозицијама и Правилником о раду;
* да прати рад жирија;
* да најављује наступе кандидата и даје знак за почетак наступа;
* да прикупи уредно попуњене обрасце који се воде о наступу такмичара од чланова жирија по завршетку категорије;
* да обавести жири уколико дође до одступања у програму или о неким другим неправилностима.

Члан 7

Обрасци који се воде о наступу такмичара једне категорије садрже:

* датум одржавања такмичења;
* категорију;
* редни број, име и презиме кандидата;
* име и презиме сваког члана жирија;
* рубрике у које се уносе награде;
* место за потпис свих чланова жирија и секретара жирија;
* место за оверу организатора и датум.

Распоред на коме се објављују резултати по одржаном такмичењу садржи:

* име и презиме кандидата по редоследу наступа;
* освојену награду;
* место за потпис председника жирија;
* место за оверу организатора и датум.

Члан 8

Жири доноси одлуку о наградама по завршетку сваке категорије. Сваки члан жирија похвале и критике износи пред своје колеге из жирија и заједно доносе одлуку о награди. Уколико се чланови жирија двоуме око награде за неког од учесника, коначну одлуку ће донети Председник жирија.

Члан 9

Жири процењује квалитет извођења у односу на техничке и интерпретативне захтеве изведених композиција, узимајући у обзир образовни ниво такмичара.

Члан 10

Такмичарима се додељују три врсте награда, а то су: ПРВА НАГРАДА од 91 до 100 бодова, ДРУГА НАГРАДА од 81 до 90 бодова и ТРЕЋА НАГРАДА од 71 до 80 бодова. Број награда није ограничен.

Члан 11

Жири може прогласити најбољег учесника такмичења – лауреата такмичења. За ове такмичаре организатор може обезбедити додатне награде.

Члан 12

Одлуке жирија су коначне и неопозиве.